O‘zbekistonda mast huquqbuzarlar bilan ishlash bo‘yicha profilaktik choralar belgilanmoqda. Bu jamoat xavfsizligi konsepsiyasida nazarda tutilgan. Foto: Getty Images Xususan, 2022-2025 yillarda O‘zbekistonda jamoat xavfsizligini ta’minlash tizimini rivojlantirish strategiyasida qator jihatlar belgilab qo‘yildi. Jinoyat va ma’muriy huquqbuzarliklarning mast holatda sodir etilganligini, shuningdek, alkogolli ichimliklar iste’mol qilmaslik cheklovi o‘rnatilgan shaxsni ushbu cheklovga rioya etmaganligini aniqlash va tasdiqlash tartibini ishlab chiqish rejalashtirilgan. Bundan tashqari, alkogolli ichimlikka ruju qo‘ygan, giyohvand, zaharvand, tajovuzkor ruhiy kasal shaxslarni majburiy davolash bo‘yicha namunaviy dastur ishlab chiqiladi.